Eskom: Voorafbetaalde-elektrisiteitstelsel tydelik buite werkingEskom se voorafbetaalde-elektrisiteitstelsel sal van Sondagaand tot Maandagoggend nie beskikbaar wees nie weens ‘n opgradering aan die stelsel. “Die voorafbetaalde aanlynstelsel wat klante gebruik om elektrisiteit aan te koop, moet opgegradeer word,” het Eskom in ‘n verklaring gesê. “Die stelsel sal Sondag 21 Julie tot Maandagoggend 22 Julie nie beskikbaar wees nie.” Die stelsel sal na verwagting weer om 06:00 Maandagoggend beskikbaar wees. Eskom moedig sy klante aan om genoeg elektrisiteit aan te koop om hulle deur die aand te hou.